Jautājumi:

1. Uz kādām datubāzu vadības sistēmām balstīti šie risinājumi, kuru datu izmantošana paredzama projekta ietvaros un vai šīs sistēmas ir atvērtas datu apmaiņai ar citiem risinājumiem (prasība DM-8)?:

o AI-RIS,

o DiaLab,

o AngioPac

o NVD Vadības informācijas sistēma (NVD VIS)

Atbilde:

Risinājumi balstās uz tādām datubāžu vadības sistēmām, kas minētas Tehniskās specifikācijas DM-1 prasībās. Atbilstoši Tehniskās specifikācijas 3.2.4 punktam Citu informācijas sistēmu datu kopu izgūšana paredzēta ciešā sadarbībā ar Pasūtītāju.

2. Prasība TA-1 lielā mērā ir atkarīga arī no pasūtītāja rīcībā esošās IT infrastruktūras veiktspējas. Vai nepieciešamības gadījumā pasūtītājs būs gatavs veikt papildu investīcijas tehniskās infrastruktūras uzlabošanā, ja prasībās minēto mērījumu izpilde nebūs iespējama dēļ infrastruktūras tehniskās veiktspējas (nepietiekamas serveru jaudas, nepietiekami tīkla pārklājumi u.t.t.)?

Atbilde:

Līguma projektā 3.3 punkts nosaka, ka Izpildītājam 2 nedēļas pirms BI risinājuma uzstādīšanas Pasūtītāja infrastruktūrā, jāiesniedz nepieciešamos tehniskos parametrus Pasūtītāja tehniskajai IT infrastruktūrai, uz kuras uzstādīt BI rīka risinājuma komponentes. Uzstādot risinājumu uz Izpildītāja rekomendējamās infrastruktūras parametriem ir jāizpildās TA-1 prasība.

3. Prasībā TA-2 minēts, ka risinājuma izvietošana paredzēta pasūtītāja infrastruktūrā, kas pieejams no pasūtītāja iekštīkla, savukārt, pārskatiem, kuriem atļauts piekļūt no mobilajām iekārtām, jāparedz datu modeļa izvietošana demilitarizētajā zonā vai jānodrošina divu faktoru autentifikācija. Jautājums - vai tiek pieļauts scenārijs no mobilās iekārtas slēgties pie risinājuma, kas ir izvietots pasūtītāja infrastruktūrā, (tādejādi datus atstājot pasūtītāja) infrastruktūrā?

Atbilde:

Grūti izvērtēt piedāvāto scenāriju, taču galvenais nosacījums, ka dati atrodas Pasūtītāja infrastruktūrā, kuriem drīkst piekļūt no Pasūtītāja iekštīkla. No citiem tīkliem ir jānodrošina papildus datu aizsardzība, piemēram, paredzot zināmas datu kopas izvietot Pasūtītāja infrastruktūras demilitarizētajā zonā vai pieslēdzoties no ārējā tīkla, izmantot divu faktoru autentifikāciju u.tml. līdzekļus.

4. TA-2 prasībā minēts, ka izpildītājam jāpiedāvā tehnoloģiskais risinājums, kas neparedz papildus investīcijas datu noliktavas izstrādē. No pieredzes vadoties jau tagad paredzam, ka optimālas risinājuma ātrdarbības nodrošināšanai, visticamāk, būs nepieciešams pēc datu uzkrāšanas atsevišķā datubāzē, ko var traktēt par datu noliktavu. Ja pašreiz atbilstoši nolikuma prasībām piedāvājam risinājumu bez datu noliktavas, bet analīzes vai ieviešanas gaitā tiek secināts, ka šāda noliktava, tomēr, ir nepieciešama vai tad būs iespēja piesaistīt papildu finansējumu nepieciešamās datu noliktavas izstrādei?

Atbilde:

Datu uzkrāšana atsevišķā datubāzē ir pieļaujama, tāpat ir pieļaujams izmantot Pasūtītāja rīcībā brīvos, esošos resursus, ja Pretendents uzskatīs tos par pietiekamiem prasību nodrošināšanā. TA-2 prasība nosaka, ka ir jāpiedāvā tehnoloģiskais risinājums, kas neparedz papildus investīcijas datu noliktavas izstrādē. Tirgū eksistē datubāžu vadības sistēmas, kam ir atvērtā vai bezmaksas licence, tāpat tirgū eksistē BI rīki, kas piedāvā izmantot iekšējo failu sistēmu, kas spēj nodrošināt nepieciešamo prasību izpildi.

5. TA-3: Vai pašreiz tiek izmantoti kādi Microsoft Azure pakalpojumi, piemēram, Azure Active Directory un vai tā tiek sinhronizēta ar Pasūtītāja lokālo Active Directory?

Atbilde:

Šobrīd Pasūtītājs neizmanto Microsoft Azure pakalpojumus.

6. Darba uzdevumā 3.1.3. minēts "Nodrošināt tehnisko atbalstu…" vai ir domāts, ka no piegādātāja tiek sagaidīts tikai konsultatīvs vai cita veida atbalsts (izstrādes darbus atstājot pasūtītāja atbildībā) vai, tomēr, no piegādātāja tiek sagaidīta pilna izstrādes darbu realizācija?

Atbilde:

Pretendentam ir jāveic izstrādes darbu realizācija. Atbilstoši Līguma projekta 7.3.1 punktam, Izpildītājam ir jāiesaista Pasūtītāja speciālisti izstrādes darbos tādā līmenī, lai Pasūtītājs bez trešās puses iesaistes varētu veikt nepieciešamās modifikācijas.

7. Darba uzdevumā 3.1.16 tiek nepieciešamības gadījumā izstrādāt "papildus datu krātuves", savukārt, TA-2 teikts, nepiedāvāt datu noliktavu izstrādi. Lūdzu precizēt, kas ir un kas nav pieļaujams attiecībā uz papildu datu krātuvēm?

Atbilde:   
3.1.6 punktā ir minēts, ka papildus datu krātuve vai datubāzes izveidošana ir pieļaujama. Savukārt TA-2 nosaka, ka tehnoloģiskajam risinājumam ir jābūt tādam, kas neparedz papildus investīcijas.